《正仲次韵谢证明亦翁之作此意佳甚不次韵为报》
宋代·舒岳祥

人言乍见易得好，以我观君久更佳。
古来善友晏平仲，顾沮孔子胡为哉。
不如寒拾两相遇，抚掌吃吃笑口开。
虽然是中有机事，笑人恶念自堕邪。
不如见恶亦弗笑，恻然悯悟自叹嗟。
醉翁四十早自号，君上五十衔始题。
好翁地位君须到，除拜甚称何歉怀。
他衔叙爵此叙齿，称位不以官高低。
他年同入隐逸传，佑须羊马卧青苔。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。